CELEX: C2006/036/45
Language: da
Date: 2006-02-11 00:00:00
Title: Sag C-429/05: Anmodning om præjudiciel afgørelse forelagt ved dom afsagt den  16. november 2005  af Tribunal d'instance de Saintes i sagen Max Rampion og Marie-Jeanne Godard, gift Rampion, mod Franfinance SA og SAS K par K

11.2.2006   
            
            
               DA
            
            
               Den Europæiske Unions Tidende
            
            
               C 36/22
            
         Anmodning om præjudiciel afgørelse forelagt ved dom afsagt den 16. november 2005 af Tribunal d'instance de Saintes i sagen Max Rampion og Marie-Jeanne Godard, gift Rampion, mod Franfinance SA og SAS K par K
   (Sag C-429/05)
   (2006/C 36/45)
   Processprog: fransk
   Ved dom afsagt den 16. november 2005, indgået til Domstolens Justitskontor den 2. december 2005, har Tribunal d'instance de Saintes i sagen Max Rampion og Marie-Jeanne Godard, gift Rampion, mod Franfinance SA og SAS K par K forelagt De Europæiske Fællesskabers Domstol en anmodning om præjudiciel afgørelse.
   Tribunal d'instance de Saintes har anmodet Domstolen om at tage stilling til følgende spørgsmål:
   
               1)
            
            
               Skal bestemmelserne i artikel 11 og 14 i Rådets direktiv 87/102/EØF af 22. december 1986 (1) fortolkes således, at de giver retten mulighed for at anvende reglerne om indbyrdes afhængighed mellem kreditaftalen og aftalen om levering af varer eller tjenesteydelser, der finansieres med denne kredit, når kreditaftalen ikke nævner den vare, der skal finansieres, eller er indgået i form af åbning af en kredit uden angivelse af den vare, der skal finansieres?
            
         
               2)
            
            
               Har Rådets direktiv 87/102/EØF af 22. december 1986 et formål, der går videre end den blotte beskyttelse af forbrugerne og omfatter markedets organisation, hvilket giver retten mulighed for ex officio at anvende de bestemmelser, der følger heraf?
            
         
      (1)  Rådets direktiv 87/102/EØF af 22.12.1986 om indbyrdes tilnærmelse af medlemsstaternes love og administrative bestemmelser om forbrugerkredit (EFT L 42, s. 48)